

**VILNIAUS MIESTO SAVIVALDYBĖS**

**TARYBA**

**SPRENDIMAS**

**DĖL MAITINIMO ORGANIZAVIMO IR MAITINIMO KAINŲ NUSTATYMO VILNIAUS MIESTO SAVIVALDYBĖS BENDROJO IR IKIMOKYKLINIO UGDYMO MOKYKLOSE**

2024 m. lapkričio 27 d.  Nr. 1-732

Vilnius

Vadovaudamasi Lietuvos Respublikos švietimo įstatymo 36 straipsnio 9 dalimi, Lietuvos Respublikos vietos savivaldos įstatymo 6 straipsnio 10 punktu ir Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl Vaikų maitinimo organizavimo tvarkos aprašo patvirtinimo“, Vilniaus miesto savivaldybės taryba nusprendžia:

1. Patvirtinti pridedamus:

1.1. Maitinimo organizavimo Vilniaus miesto savivaldybės bendrojo ir ikimokyklinio ugdymo mokyklose tvarkos aprašą;

1.2. Mokesčio už vaiko maitinimąVilniaus miesto savivaldybės mokyklose,įgyvendinančiose ikimokyklinio ir priešmokyklinio ugdymo programas, nustatymo ir mokėjimo tvarkos aprašą;

1.3. Mokesčio už mokinio maitinimą nustatymo ir mokėjimo Vilniaus miesto savivaldybės darželiuose-mokyklose tvarkos aprašą;

1.4. Mokinių, turinčių didelius ir labai didelius specialiuosius ugdymosi poreikius, maitinimo Vilniaus miesto savivaldybės mokyklose ir mokinių, gyvenančių bendrojo ugdymo mokyklų bendrabučiuose, tvarkos aprašą.

1. Pripažinti netekusiais galios:

2.1. Vilniaus miesto savivaldybės tarybos 2021 m. spalio 27 d. sprendimą Nr. 1-1199 „Dėl Maitinimo organizavimo Vilniaus miesto savivaldybės bendrojo ir ikimokyklinio ugdymo mokyklose tvarkos aprašo tvirtinimo“;

2.2. Vilniaus miesto savivaldybės tarybos 2019 m. gruodžio 4 d. sprendimą Nr. 1-304 „Dėl Mokinių maitinimo organizavimo Vilniaus miesto savivaldybės darželiuose-mokyklose tvarkos aprašo patvirtinimo ir vienos dienos mokinio maitinimo normos nustatymo“;

2.3. Vilniaus miesto savivaldybės tarybos 2012 m. lapkričio 28 d. sprendimą Nr. 1-942 „Dėl Vaikų maitinimo Vilniaus miesto savivaldybės bendrojo ugdymo mokyklose (klasėse), skirtose mokiniams, turintiems specialiuosius ugdymosi poreikius, ir mokinių, gyvenančių bendrojo ugdymo mokyklų bendrabučiuose, tvarkos aprašo tvirtinimo“.

3. Pavesti Švietimo aplinkos skyriaus vedėjui, Bendrojo ugdymo skyriaus vedėjui ir Ikimokyklinio ugdymo skyriaus vedėjui kontroliuoti, kaip vykdomas šis sprendimas.

4. Nustatyti, kad šis sprendimas įsigalioja 2025 m. rugsėjo 1 d.

|  |  |
| --- | --- |
| Meras | Valdas Benkunskas |